Սերխի Գոմես

**Սերխի Գոմես** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Սևիլյայի կազմում։ Խաղում է կենտրոնական պաշտպանի դիրքում։

## Ակումբային կարիերա
### Բարսելոնա
Գոմեսը Բարսելոնայի ակադեմիայի սան է։ Իր պրոֆեսիոնալ դեբյուտը նշեց 2010 թվականի օգոստոսի 14-ին՝ թիմի մեկնարկային կազմում խաղադաշտ դուրս գալով Իսպանիայի սուպերգավաթի Սևիլյայի դեմ խաղում։ Սա Գոմեսի անցկացրած միակ հանդիպումն էր Բարսելոնայի առաջին թիմի կազմում։ Իր դեբյուտը Բարսելոնա B-ի կազմում Սեգունդա Դիվիզիոնում նշեց սեպտեմբերի 5-ին՝ Խերեսի դեմ խաղում։ Գոմեսը հանդես էր գալիս միայն ակումբի երիտասարդական և երկրորդ թիմի կազմում։ Այս ընթացքում նա Բարսելոնա B-ի կազմում անցկացրեց 87 հանդիպում՝ դառնալով 2 գոլի հեղինակ։

### Սելտա Վիգո
2014 թվականի հուլիսի 1-ին Գոմեսը անվճար տրանսֆերով միացավ Սելտա Վիգոյին՝ ակումբի հետ կնքելով 3 տարվա պայմանագիր։ Իր դեբյուտը Լա Լիգայում նշեց սեպտեմբերի 13-ին՝ փոխարինման մտնելով Ռեալ Սոսիեդադի դեմ խաղում։ Առաջին հանդիպումը թիմի մեկնարկային կազմում անցկացրեց սեպտեմբերի 26-ին՝ Էլչեի դեմ խաղում։ 2016 թվականի մարտի 5-ին իսպանացին գոլային փոխանցում տվեց Յագո Ասպասին Ռեալ Մադրիդի դեմ խաղում, սակայն Սելտան պարտվեց 7-1 հաշվով։ 2015-16 մրցաշրջանում Գոմեսը անցկացրեց 37 հանդիպում՝ դառնալով 1 գոլային փոխանցման հեղինակ։

2016 թվականի հուլիսի 4-ին Գոմեսը երկարաձգեց իր պայմանագիրը Սելտայի հետ մինչև 2019 թվականը։ Առաջին հանդիպումը եվրոպական առաջնություններում անցկացրեց 2016 թվականի սեպտեմբերի 15-ին՝ Եվրոպայի Լիգայի խմբային փուլի Ստանդարտ Լյեժի դեմ խաղում։ Հոկտեմբերի 16-ին նա հեռացվեց խաղադաշտից Վիլյառեալի դեմ խաղում՝ ստանալով երկրորդ դեղին քարտը հանդիպման 87-րդ րոպեին։ Իր հաջորդ՝ Լաս Պալմասի դեմ խաղում իսպանացին կրկին կարմիր քարտ ստացավ՝ հեռացվելով խաղադաշտից խաղի 66-րդ րոպեին։ Սելտայի կազմում իր առաջին գոլը խփեց նոյեմբերի 30-ին՝ Իսպանիայի գավաթի ՈՒԿԱՄ Մուրսիայի դեմ խաղում։ 2016-17 մրցաշրջանում Գոմեսը անցկացրեց 36 հանդիպում՝ դառնալով 1 գոլի հեղինակ։

Իր առաջին գոլը Լա Լիգայում Գոմեսը խփեց 2017 թվականի նոյեմբերի 5-ին՝ Ատլետիկ Բիլբաոյի դեմ խաղում՝ օգնելով իր թիմին հաղթել 3-1 հաշվով։ Սելտա Վիգոյի կազմում Գոմեսը անցկացրեց 134 հանդիպում բոլոր մրցաշարերում՝ դառնալով 2 գոլի և 1 գոլային փոխանցման հեղինակ։

### Սևիլյա
2018 թվականի հուլիսի 23-ին Գոմեսը 4 տարվա պայմանագիր կնքեց Սևիլյայի հետ։ Իր դեբյուտը նշեց օգոստոսի 2-ին՝ Եվրոպայի Լիգայի որակավորման երկրորդ փուլի Ույպեշտի դեմ խաղում։ Օգոստոսի 12-ին իսպանացին խաղադաշտ դուրս եկավ Իսպանիայի սուպերգավաթի Բարսելոնայի դեմ խաղում, սակայն Սևիլյան պարտվեց 2-1 հաշվով։ Նոյեմբերի 8-ին նա հեռացվեց խաղադաշտից Ակխիսար Բելեդիեսպորի դեմ խաղում՝ ստանալով երկրորդ դեղին քարտը հանդիպման 56-րդ րոպեին։

## Միջազգային կարիերա
Գոմեսը ներկայացրել է Իսպանիան տարբեր տարիքային երիտասարդական հավաքականներում։ 2009 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ խաղադաշտ դուրս գալով բոլոր 3 խաղերում։ Նույն թվականի աշնանը Գոմեսը մասնակցեց աշխարհի Մ17 առաջնությանը, որտեղ Իսպանիան զբաղեցրեց 3-րդ հորիզոնականը՝ երրորդ տեղի համար խաղում պարտության մատնելով Կոլումբիային։ 2011 թվականին Գոմեսը մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 5 հանդիպում։ Իսպանիան հաղթեց մրցաշարը՝ եզրափակչի ավելացված ժամանակում 2-3 հաշվով հաղթելով Չեխիային։

## Կարիերայի վիճակագրություն
### Ակումբային վիճակագրություն
*2019 թվականի փետրվարի 4-ի դրությամբ*

## Նվաճումներ
### Ակումբային
**Բարսելոնա**

* Իսպանիայի սուպերգավաթ. 2010

### Միջազգային
**Իսպանիա Մ19**

* ՈՒԵՖԱ Եվրոպայի Մ19 առաջնություն. 2011

**Իսպանիա Մ17**

* ՖԻՖԱ աշխարհի Մ17 առաջնություն. երրորդ տեղ. 2009

## Ծանոթագրություններ

## Արտաքին հղումներ
* Գոմեսի պաշտոնական Տվիտերի էջը
* Գոմեսի պաշտոնական Ինստագրամի էջը
* Գոմեսը transfermarkt-ում
* Գոմեսը soccerbase.com-ում
* Գոմեսը WhoScored.com կայքում
* Գոմեսը Սևիլյայի պաշտոնական կայքում
* Գոմեսը Բարսելոնայի պաշտոնական կայքում
* Գոմեսը Լա Լիգայի պաշտոնական կայքում
* Գոմեսը ՈՒԵՖԱ-ի պաշտոնական կայքում
* Գոմեսը ՖԻՖԱ-ի պաշտոնական կայքում 

Կատեգորիա:Բարսելոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կատալոնիայի հավաքականի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ